《别友》
元代·陈泰

山中兮清猿，涧溜溜兮寒泉。白日忽兮下照，耿将判兮何言。

嗟公子兮豹袖，爱我兮掺执子之手。昔河间之阔兮踌躇。

又不久曰吾爱子之馆兮阿丘之隅。彼场有藿兮可絷尔驹。

眷子佩此盟兮欲停征而返顾。恐飞潜之异趣兮孰将𢠢吾迟暮。

望美人兮浩歌，翳明月兮松萝。遐不念兮公子，抚长铗兮蹉跎。

作者简介：元长沙茶陵人，字志同，号所安。仁宗延祐初举于乡，以《天马赋》得荐，官龙泉主簿。生平以吟咏自怡，出语清婉有致。有《所安遗集》。